ພາຍຸ Nilam ຖະຫຼົ່ມ ອິນເດຍ ເສຍຊີວິດ 6 ຄົນ
ພາຍຸ Nilam ​ໄດ້​ອ່ອນ​ກໍາລັງ​ລົງມາ​ເປັນພາຍຸ​ເຂດ​ຮ້ອນ ຫລັງ​ຈາກ​ໄດ້​ພັດ​ເຂົ້າ​ມາ​ຝັ່ງ​ ​​ໃນ​ວັນ​ພຸດ​ວານ​ນີ້ ໃກ້ກັບ​ເມືອງ Chennai.
ຢ່າງໜ້ອຍ 6 ຄົນໄດ້ເສຍຊີວິດ ຫລັງຈາກລົມພາຍຸ Cyclone ທີ່ຖະຫລົ່ມພາກໃຕ້ຂອງອິນເດຍ ໃນອາທິດນີ້ ຊຶ່ງພາໃຫ້ມີຝົນ ຕົກໜັກ ແລະ ນໍ້າທະເລສູງຂຶ້ນ ຖ້ວມບ້ານເຮືອນ ແລະເຮັດ ໃຫ້ເພພັງ ພ້ອມທັງເຮັດໃຫ້ເຮືອບັນທຸກນໍ້າມັນລຳນຶ່ງຄາຫາດ ບັນດາເຈົ້າໜ້າທີ່ອິນເດຍກ່າວວ່າ ໄດ້ມີການເສຍຊີວິດຍ້ອນ ການຈົມນໍ້າຕາຍ ຕົ້ນໄມ້ລົ້ມທັບ ແລະເຮືອນຊານເພພັງທັບ ມີລາຍງານວ່າ ລູກເຮືອຄົນນຶ່ງ ຂອງເຮືອບັນທຸກນໍ້າມັນ Pratibha Cauvery ທີ່ຄ້າງຢູ່ຫາດນັ້ນ ໄດ້ເສຍຊີວິດໄປ ຢ່າງໜ້ອຍ 4 ຄົນທີ່ເປັນລູກເຮືອແກ່ນໍ້າມັນລຳນີ້ ຍັງຫາຍສາບ ສູນຢູ່ ຫລັງຈາກເຮືອໄດ້ແລ່ນເຂົ້າໄປຄາຫາດທີ່ເມືອງ Channai ລູກເຮືອ 32 ຄົນ ຖືກພົບເຫັນວ່າ ຍັງມີຊີວິດຢູ່ ແລະພວກກູ້ໄພ ໄດ້ພາກັນໃຊ້ເຮືອບິນເຮລີຄອບເຕີ້ ແລະເຮືອນ້ອຍຊ່ວຍໃນການຄົ້ນຫາຜູ້ຫາຍສາບສູນຢູ່ນັ້ນ ພາຍຸ Nilam ໄດ້ອ່ອນກໍາລັງລົງມາເປັນພາຍຸເຂດຮ້ອນ ຫລັງຈາກໄດ້ພັດເຂົ້າມາຝັ່ງ ໃນວັນພຸດວານນີ້ ໃກ້ກັບເມືອງ Chennai ຊຶ່ງໄດ້ບັງຄັບໃຫ້ຫລາຍພັນຄົນຕ້ອງໄດ້ຍົກຍ້າຍ ໜີ ກົມອຸຕຸນິຍົມຂອງອິນເດຍ ກ່າວວ່າ ພາຍຸ Nilam ໄດ້ພັດຂຶ້ນຝັ່ງ ທີ່ ເມືອງ Mahabalipuram ຊຶ່ງຕັ້ງຢູ່ທາງທິດໃຕ້ຂອງເມືອງ Chennai ອັນເປັນບ່ອນທີ່ພວກນັກ ທ່ອງທ່ຽວ ມັກພາກັນໄປພັກຜ່ອນ ປະມານ 4 000 ຄົນ ໄດ້ຖືກຍົກຍ້າຍອອກຈາກເຂດດັ່ງ ກ່າວນີ້ແລ້ວ ບັນດາເຈົ້າໜ້າທີ່ທ້ອງຖິ່ນ ໄດ້ຫັນເອົາໂຮງຮຽນຫລາຍຮ້ອຍແຫ່ງ ໄປເປັນສູນກາງຊ່ວຍເຫລືອສຸກເສີນ